**līgums** **par LOKĀLPLĀNOJUMA izstrādi un finansēšanu**

**Nr. \_\_\_\_\_\_\_\_\_\_\_\_\_**

Ādažos, Ādažu novadā  *Līguma parakstīšanas datums ir pēdējā pievienotā*

 *droša elektroniskā paraksta un tā laika zīmoga datums*

**Ādažu novada pašvaldība** (turpmāk **-** Pašvaldība**)**,ko uz Pašvaldības nolikuma pamata pārstāv tās izpilddirektors Guntis Porietis, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk - Ierosinātājs), ko uz statūtu pamata pārstāv \_\_\_\_\_\_\_\_\_\_\_\_\_, no otras puses, un

\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - Izstrādātājs), ko uz statūtu pamata pārstāv \_\_\_\_\_\_\_\_\_\_\_\_\_\_, no trešās puses,

visas turpmāk kopā sauktas „Puses” un atsevišķi „Puse”, pamatojoties uz:

1. Teritorijas attīstības plānošanas likuma 13. panta trešo daļu;
2. Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 13. un 132. punktu;
3. Ādažu novada pašvaldības domes \_\_.\_\_.2024. lēmumu Nr. \_\_\_ “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,

 noslēdz šādu līgumu (turpmāk – Līgums):

1. **Līguma priekšmets, finansējums un izpildes termiņš**
	1. **Lokālplānojuma izstrāde** **nekustamā īpašuma \_\_\_\_\_\_\_\_\_\_\_\_\_\_\_\_\_\_\_zemes vienībai\_\_\_\_\_\_\_\_\_\_\_** (turpmāk – Lokālplānojums) atbilstoši spēkā esošo normatīvo aktu prasībām, Līguma noteikumiem un Lokālplānojuma darba uzdevumam (pielikumā).
	2. Lokālplānojuma izstrādi 100 % (viens simts procenti) apmērā finansē Ierosinātājs, sedzot visas izmaksas saistībā ar Lokālplānojuma izstrādi.
	3. Ierosinātājs un Izstrādātājs slēdz atsevišķu līgumu par Lokālplānojuma izstrādes apmaksas kārtību.
	4. Lokālplānojuma izstrāde jāveic **līdz \_\_\_.\_\_\_.\_\_\_\_\_\_\_, bet ne ilgāk kā līdz jaunā Ādažu novada teritorijas plānojuma apstiprināšanai**. Līgums ir spēkā līdz Pušu saistību pilnīgai izpildei.
2. **Pušu tiesības un pienākumi**
	1. Pašvaldība apņemas:
		1. nodrošināt Lokālplānojuma izstrādes vadību un koordinēšanu. Par Lokālplānojuma izstrādes vadītāju (turpmāk – izstrādes vadītāja) ir apstiprināts **Teritorijas plānošanas nodaļas teritorijas plānotājs Miķelis CINIS,** t. 26247571, e-pasts: mikelis.cinis@adazi.lv;
		2. pēc 2.3.1. apakšpunktā minēto dokumentu saņemšanas piešķirt piekļuves tiesības Teritorijas attīstības plānošanas informācijas sistēmā (turpmāk - TAPIS) Lokālplānojuma izstrādei Izstrādātāja norādītajiem speciālistiem;
		3. pieņemt lēmumus un izdot saistošos noteikumus Lokālplānojuma izstrādes procesa ietvaros saskaņā ar Ministru kabineta 14.10.2014. noteikumiem Nr. 628 “Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628);
		4. nodrošināt nepieciešamo paziņojumu publicēšanu TAPIS, pašvaldības informatīvajā izdevumā “Ādažu Novada Vēstis”, pašvaldības tīmekļvietnē [www.adazunovads.lv](http://www.adazunovads.lv) un Latvijas Republikas oficiālajā izdevumā „Latvijas Vēstnesis”, atbilstoši Noteikumiem Nr. 628;
		5. 5 (piecu) darbdienu laikā pēc spēkā stāšanās visus Pašvaldības lēmumus, kas saistīti ar Lokālplānojuma izstrādi un apstiprināšanu ievietot TAPIS, Pašvaldības tīmekļvietnē [www.adazunovads.lv](http://www.adazunovads.lv), kā arī nodrošināt informācijas pieejamību citos sabiedrībai pieejamos veidos;
		6. sadarbībā ar Izstrādātāju organizēt Lokālplānojuma publisko apspriešanu saskaņā ar Noteikumiem Nr. 628;
		7. pēc Lokālplānojuma apstiprināšanas nodrošināt Pašvaldības tīmekļvietnē [www.adazunovads.lv](http://www.adazunovads.lv) saiti uz attiecīgo Lokālplānojumu valsts vienotajā ģeotelpiskās informācijas portālā (Ģeoportālā) un saiti uz publikāciju oficiālajā izdevumā "Latvijas Vēstnesis”, kā arī izziņot citos sabiedrībai pieejamos veidos.
	2. Ierosinātājs apņemas:
		1. organizēt un nodrošināt Lokālplānojuma kvalitatīvu izstrādi, kā arī tā izstrādes procesa un dokumentācijas atbilstību Noteikumiem Nr. 628;
		2. finansēt Lokālplānojuma izstrādi pilnā apmērā;
		3. organizēt un finansēt stratēģiskā ietekmes uz vidi novērtējuma procedūru, ja ir saņemts Vides pārraudzības valsts biroja lēmums par stratēģiskā ietekmes uz vidi novērtējuma procedūras piemērošanu;
		4. pēc izstrādes vadītāja pieprasījuma:
			1. nodrošināt Pašvaldību ar nepieciešamajiem informatīvajiem materiāliem iesniegšanai Pašvaldības domes Attīstības komitejā un domē;
			2. nodrošināt savu vai sava pārstāvja piedalīšanos Attīstības komitejas un domes sēdēs;
		5. nodrošināt savu vai sava pārstāvja klātbūtni publiskās apspriešanas sanāksmē;
		6. rakstveidā informēt Pašvaldību par visiem apstākļiem, kas atklājušies Lokālplānojuma izstrādes procesā un var neparedzēti ietekmēt darbu izpildi, kā arī rakstveidā saskaņot ar Pašvaldību darbu izpildes procesā radušos jebkuru nepieciešamo atkāpi no Līguma.
	3. Izstrādātājs apņemas:
		1. iesniegt Pašvaldībā datus par speciālistiem, kuriem TAPIS ir nepieciešams piešķirt piekļuves tiesības Lokālplānojuma redakcijas izstrādei un dokumentus, kas apliecina šo speciālistu atbilstību Noteikumu Nr. 628 7. nodaļā minētajām prasībām;
		2. pieprasīt no institūcijām Lokālplānojuma izstrādei nepieciešamos ģeotelpiskos un teksta datus, ja tie nav pieejami TAPIS, un paziņot Darba uzdevuma 7.2. punktā minētajām institūcijām par Lokālplānojuma izstrādes uzsākšanu un nepieciešamību sniegt nosacījumus Lokālplānojuma izstrādei, kā arī paziņot institūcijām par sagatavoto Lokālplānojuma redakciju un nepieciešamību sniegt par to atzinumu, ievērojot Noteikumu Nr. 628 4. nodaļā noteikto kārtību;
		3. iesniegt iesniegumu par Lokālplānojuma izstrādes uzsākšanu Vides pārraudzības valsts birojā lēmuma pieņemšanai par stratēģiskā ietekmes uz vidi novērtējuma nepieciešamību saskaņā ar likumu “Par ietekmes uz vidi novērtējumu” un atbilstoši Ministru kabineta 23.03.2004. noteikumu Nr. 157 “Kārtība, kādā veicams ietekmes uz vidi stratēģiskais novērtējums” III. nodaļā noteiktajai kārtībai;
		4. veikt Lokālplānojuma izstrādi kvalitatīvi, nodrošinot Lokālplānojuma izstrādes procesa un dokumentācijas atbilstību spēkā esošo normatīvo aktu, t.sk., Noteikumu Nr. 628 un Ministru kabineta 08.07.2014. noteikumu Nr. 392 “Teritorijas attīstības plānošanas informācijas sistēmas noteikumi” prasībām, Līguma noteikumiem un Lokālplānojuma darba uzdevumam;
		5. pēc izstrādes vadītāja pieprasījuma nodrošināt savu vai sava pārstāvja piedalīšanos Pašvaldības domes Attīstības komitejas un domes sēdēs;
		6. sadarbībā ar Pašvaldību organizēt Lokālplānojuma publisko apspriešanu saskaņā ar Noteikumiem Nr. 628, t.sk., nodrošināt Izstrādātāja pārstāvja dalību Lokālplānojuma publiskās apspriešanas sanāksmē;
		7. apkopot institūciju nosacījumus un atzinumus, kā arī publiskās apspriešanas laikā saņemtos priekšlikumus un sniegt priekšlikumus par to vērā ņemšanu vai noraidīšanu.
	4. Pašvaldība vai Ierosinātājs ir tiesīgi nepieņemt Izstrādātāja sagatavoto Lokālplānojuma redakciju, ja tiek konstatēts, ka tas ir izstrādāts nekvalitatīvi vai nepilnīgi, neatbilst normatīvo aktu prasībām, Līguma noteikumiem vai darba uzdevumam, vai satur kādus citus trūkumus. Pašvaldība vai Ierosinātājs rakstiski informē Izstrādātāju par konstatētajiem trūkumiem. Izstrādātājam ir pienākums nodrošināt trūkumu novēršanu par saviem līdzekļiem Pašvaldības vai Ierosinātāja noteiktajā termiņā.
3. **Lokālplānojuma izstrādē veicamās darbības (darbu izpildes posmi)**
	1. Lokālplānojuma sākumposmā veicamās darbības:
		1. paziņojumu par Lokālplānojuma izstrādes uzsākšanu Pašvaldība ievieto TAPIS, Pašvaldības tīmekļvietnē [www.adazunovads.lv](http://www.adazunovads.lv), kā arī nodrošina informācijas pieejamību citos sabiedrībai pieejamos veidos;
		2. Izstrādātājs pieprasa no institūcijām Lokālplānojuma izstrādei nepieciešamos ģeotelpiskos un teksta datus, ja tie nav pieejami TAPIS, un paziņo Darba uzdevuma 7.2. punktā minētajām institūcijām par Lokālplānojuma izstrādes uzsākšanu un nepieciešamību sniegt nosacījumus Lokālplānojuma izstrādei, t.sk., Izstrādātājs konsultējas ar Valsts vides dienesta Lielrīgas reģionālo vides pārvaldi, Dabas aizsardzības pārvaldi un Veselības inspekciju par Lokālplānojuma īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību;
		3. Izstrādātājs pēc 3.1.2. apakšpunktā minētajām konsultācijām rakstiski iesniedz Vides pārraudzības valsts birojā konsultāciju rezultātus un iesniegumu par Lokālplānojuma izstrādes uzsākšanu lēmuma pieņemšanai par stratēģiskā ietekmes uz vidi novērtējuma nepieciešamību;
	2. Lokālplānojuma projekta posmā veicamās darbības:
		1. Izstrādātājs sagatavo Lokālplānojuma projektu, apkopojumu par saņemtajiem institūciju nosacījumiem un to ņemšanu vērā vai noraidīšanu, un iesniedz tos izvērtēšanai izstrādes vadītājai;
		2. izstrādes vadītāja izskata saņemto Lokālplānojuma projektu un sagatavo ziņojumu par Lokālplānojuma izstrādi;
		3. ja Lokālplānojuma redakcija atbilst normatīvo aktu prasībām, Līguma noteikumiem un darba uzdevuma prasībām, Izstrādes vadītāja sagatavoto Lokālplānojuma redakciju kopā ar ziņojumu par Lokālplānojuma izstrādi iesniedz izskatīšanai Pašvaldības domei;
		4. Pašvaldības dome pieņem lēmumu par Lokālplānojuma redakcijas nodošanu publiskajai apspriešanai un institūciju atzinumu saņemšanai, nosakot publiskās apspriešanas termiņu ne īsāku par 4 (četrām) nedēļām.
	3. Lokālplānojuma publiskās apspriešanas posmā veicamās darbības:
		1. paziņojumu par Lokālplānojuma publisko apspriešanu Pašvaldība ievieto TAPIS, Pašvaldības tīmekļvietnē [www.adazunovads.lv](http://www.adazunovads.lv), kā arī nodrošina informācijas pieejamību citos sabiedrībai pieejamos veidos;
		2. pēc lēmuma publicēšanas TAPIS par Lokālplānojuma projekta nodošanu publiskajai apspriešanai, izstrādes vadītāja sadarbībā ar Izstrādātāju organizē publisko apspriešanu un paziņo institūcijām par Lokālplānojuma projekta izstrādi un nepieciešamību sniegt par to atzinumu.
	4. Lokālplānojuma galīgās redakcijas posmā veicamās darbības:
		1. pēc publiskās apspriešanas beigām Izstrādātājs iesniedz izstrādes vadītājai Lokālplānojuma redakciju, par kuru ir notikusi publiskā apspriešana, kopā ar apkopojumu par publiskās apspriešanas laikā saņemtajiem priekšlikumiem un institūciju atzinumiem un priekšlikumiem par to vērā ņemšanu vai noraidīšanu;
		2. izstrādes vadītāja nodrošina publiskās apspriešanas laikā saņemto priekšlikumu un institūciju atzinumu izvērtēšanu un sagatavo ziņojumu par priekšlikumu vērā ņemšanu vai noraidīšanu, norādot noraidījuma pamatojumu;
		3. izstrādes vadītāja iesniedz šādus dokumentus izskatīšanai Pašvaldības domes Attīstības komitejā un lēmuma pieņemšanai Pašvaldības domē:
			1. Lokālplānojuma redakciju;
			2. ziņojumu par priekšlikumu vērā ņemšanu vai noraidīšanu, kas minēts 3.4.2. apakšpunktā;
			3. ja nepieciešams, priekšlikumus par izmaiņām Lokālplānojumā, kā arī vides pārskatā, ja atbildīgā institūcija par ietekmes uz vidi novērtējumu lēmusi par stratēģiskās ietekmes uz vidi procedūras piemērošanu Lokālplānojumam.
		4. Pašvaldības dome pieņem vienu no lēmumiem:
			1. par Lokālplānojuma apstiprināšanu un saistošo noteikumu izdošanu, ar kuriem apstiprina Lokālplānojuma teritorijas izmantošanas un apbūves noteikumus un grafisko daļu – funkcionālo zonējumu, teritorijas ar īpašiem noteikumiem un aizsargjoslas, kas noteiktas pašvaldības kompetencē esošajām apgrūtinātajām teritorijām un objektiem;
			2. par Lokālplānojuma pilnveidošanu;
			3. par Lokālplānojuma redakcijas noraidīšanu un Lokālplānojuma izstrādi no jauna atbilstoši jaunam darba uzdevumam;
		5. ja Pašvaldības dome pieņem 3.4.4.2. apakšpunktā minēto lēmumu, Izstrādātājs sagatavo Lokālplānojuma pilnveidoto redakciju un virza to nodošanai publiskajai apspriešanai un apstiprināšanai 3.2., 3.3. un 3.4. punktā noteiktajā kārtībā. Lokālplānojuma pilnveidotās redakcijas publiskās apspriešanas termiņš nav īsāks par trijām nedēļām;
		6. Pašvaldība 2 (divu) nedēļu laikā pēc 3.4.4.1. apakšpunktā minēto saistošo noteikumu pieņemšanas nosūta tos izsludināšanai oficiālajā izdevumā "Latvijas Vēstnesis", izmantojot TAPIS. Saistošie noteikumi stājas spēkā nākamajā dienā pēc to izsludināšanas. Saistošie noteikumi īstenojami no dienas, ko noteikusi Viedās administrācijas un reģionālās attīstības ministrija;
		7. pēc Lokālplānojuma apstiprināšanas, tīmekļvietnē [www.adazunovads.lv](http://www.adazunovads.lv) Pašvaldība nodrošina saiti uz attiecīgo Lokālplānojumu valsts vienotajā ģeotelpiskās informācijas portālā (Ģeoportālā) un saiti uz oficiālo publikāciju izdevumā "Latvijas Vēstnesis", kā arī izziņo citos sabiedrībai pieejamos veidos.
4. **Pušu atbildība**
	1. Puses atbild par Līgumā norādīto saistību izpildi un normatīvo aktu ievērošanu.
	2. Pušu saistības vienai pret otru vai trešajām personām ietver atbildību par zaudējumiem, kas nodarīti kādai no Pusēm vai trešajām personām, saskaņā ar normatīvajiem aktiem.
5. **Nobeiguma noteikumi**
	1. Līgums ir saistošs Pusēm un to tiesību un saistību pārņēmējiem.
	2. Līguma grozījumi stājas spēkā pēc Pušu rakstiska apstiprinājuma un kļūst par Līguma neatņemamu sastāvdaļu.
	3. Ierosinātājsrakstiski informē Pašvaldību par Lokālplānojuma izstrādes pārtraukšanu.
	4. Ja kāds no Līguma noteikumiem zaudē spēku, tas neietekmē pārējo noteikumu spēkā esamību.
	5. Jautājumos, kas nav atrunāti Līgumā, Puses rīkojas saskaņā ar Latvijas Republikā spēkā esošajos normatīvajos aktos noteikto.
	6. Visa veida informācija un dokumentācija, kuru Ierosinātājs vai Izpildītājs saņem no Pašvaldības vai iegūst Līguma izpildes procesā, ir izmantojama vienīgi Lokālplānojuma izstrādes vajadzībām. Tās izmantošana citiem mērķiem ir pieļaujama vienīgi ar Pašvaldības rakstisku piekrišanu.
	7. Strīdu gadījumus, kuri rodas sakarā ar Līgumu, Puses risina sarunu ceļā, bet, ja nav iespējams rast visām Pusēm pieņemamu risinājumu, strīdus izskata tiesā.
	8. Līgums ir sagatavots elektroniska dokumenta veidā uz 5 (piecām) lapām (neskaitot pielikumu), kas parakstīts ar drošu elektronisko parakstu un satur laika zīmogu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
	9. Līgumam ir pievienots viens pielikums “Darba uzdevums” uz \_\_\_ lp., kas ir Līguma neatņemama sastāvdaļa.
6. **Pušu rekvizīti un paraksti**

|  |  |  |
| --- | --- | --- |
| **Pašvaldība** | **Ierosinātājs** | **Izstrādātājs** |
| **Ādažu novada pašvaldība**Reģ. Nr. 90000048472Adrese: Gaujas iela 33A,Ādaži, Ādažu nov., LV-2164 Tālr. 25151340, 25151341E-pasts dome@adazunovads.lvIzpilddirektors **G.Porietis***Datums skatāms laika zīmogā* | **\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_Tālr. \_\_\_\_\_\_\_\_\_\_\_\_\_\_E-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Datums skatāms laika zīmogā* | **\_\_\_\_\_\_\_\_\_\_\_\_\_\_\_**Reģ. Nr. \_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_Tālr. \_\_\_\_\_\_\_\_\_\_\_\_ E-pasts \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Datums skatāms laika zīmogā* |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU